
TEXTE ADOPTATE

[bookmark: Sujet][bookmark: References]Rezoluția legislativă a Parlamentului European din 13 noiembrie 2025 referitoare la propunerea de decizie a Consiliului privind încheierea, în numele Uniunii, a Protocolului de modificare a Acordului dintre Uniunea Europeană și Principatul Monaco privind schimbul de informații referitoare la conturile financiare pentru îmbunătățirea respectării obligațiilor fiscale la nivel internațional în conformitate cu Standardul pentru schimbul automat de informații referitoare la conturile financiare în materie fiscală elaborat de Organizația pentru Cooperare și Dezvoltare Economică (OCDE) (COM(2025)0404 – C10-0202/2025 – 2025/0219(NLE))
(Procedura de consultare)
Parlamentul European,
–	având în vedere propunerea de decizie a Consiliului (COM(2025)0404),
–	având în vedere proiectul de protocol de modificare a Acordului dintre Uniunea Europeană și Principatul Monaco privind schimbul de informații referitoare la conturile financiare pentru îmbunătățirea respectării obligațiilor fiscale la nivel internațional în conformitate cu standardul pentru schimbul automat de informații referitoare la conturile financiare în materie fiscală elaborat de Organizația pentru Cooperare și Dezvoltare Economică (OCDE) (COM(2025)0404),
–	având în vedere articolul 115, articolul 218 alineatul (6) al doilea paragraf litera (b) și articolul 218 alineatul (8) al doilea paragraf din Tratatul privind funcționarea Uniunii Europene, în temeiul cărora a fost consultat de către Consiliu (C10‑0202/2025),
–	având în vedere articolul 84 și articolul 117 alineatul (8) din Regulamentul său de procedură,
–	având în vedere raportul Comisiei pentru afaceri economice și monetare (A10-0198/2025),
1.	aprobă încheierea Protocolului de modificare a acordului;
2.	încredințează Președintei sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre și Principatului Monaco.

